Document ID: /roh_data/filtered/fineweb-2-filterrobots_roh.jsonl.gz/9082

La gruppa da lavur che ha vulì realisar in maletg sin la paraid vida da la baselgia a Breil, na cuntinuescha betg sia lavur. Ella desista dal project dal pictur-artist Robert Indermaur.
Reacziuns negativas e corona
En brevs da lecturs han persunas era d'ordaifer crititgà il maletg da Indermaur. Tranter auter hai gì num ch’el saja influenzà da la secta Scientology. Suenter las reacziuns negativas na vegn ses project betg persequità vinavant en baselgia a Breil. In ulteriur motiv da desister da quel è ch’ins na possia betg sa rimnar e discutar bain avunda quest tema durant corona. Quai ha il president da la plaiv da Breil Sep Cathomas detg ad RTR. Era Indermaur haja scrit ch’el desistia dal project.
Per amur da la pasch
Sep Cathomas deplorescha ch’i n'è betg stà pussaivel da realisar quest project. Mo quai saja meglier uschia, per amur da la pasch.